Намеснік старшыні райвыканкама Аляксандр Шаўлюга ў сваім дакладзе наконт праводзімай работы ў плане прафілактыкі супрацьпраўных дзеянняў у маладзёжным асяроддзі прыводзіў нямала самых розных лічбаў-параўнанняў. Напрыклад, за год камісіяй па справах непаўналетніх райвыканкама праведзена 25 пасяджэнняў, уключаючы 3 пашыраныя і адно — выязное. Разгле-джана 12 пытанняў выканання заканадаўства аб папярэджанні падлеткавай злачыннасці, паступіла 427 матэрыялаў у адносінах непаўналетніх і іх бацькоў. Пастаянна аналізуецца абстаноўка і вызначаюцца ключавыя накірункі работы дзеля выпраўлення і папярэджання негатыўных праяў у маладзёжным асяроддзі, праводзяцца рэйды па месцах масавага адпачынку юнакоў і дзяўчат і г.д.